জমা জল মোকাবিলায় শান্তিপুরে বিশেষ ট্যাঙ্ক, সমস্যার সমাধান হবে?

নদিয়া: অবিরাম বৃষ্টিতে জল জমে যাওয়ার সমস্যায় নাজেহাল শান্তিপুর (Shantipur) শহরবাসী। পরিস্থিতি সামাল দিতে উদ্যোগী হল পুরসভা। জানা গিয়েছে, শহরের একাধিক এলাকায় জমা জলের দ্রুত নিষ্কাশনের জন্য বিশেষ সোপ ট্যাংক তৈরি করা হচ্ছে। রাত জেগে চলছে নিকাশি ব্যবস্থার উন্নতির কাজ (District News)।

পৌরসভার কর্তারা জানিয়েছেন, বর্ষায় জলজটের সমস্যার কারণে সাধারণ মানুষের ভোগান্তি চরমে পৌঁছায়। এবার সেই সমস্যা মোকাবিলাতেই এই বিশেষ উদ্যোগ। সোপ ট্যাংকের মাধ্যমে নিকাশি ব্যবস্থা আরও সহজ হবে এবং জমা জল দ্রুত নালা দিয়ে বেরিয়ে যাবে।

আরও পড়ুন: ডুয়ার্সের জঙ্গল সাফাই নিয়ে অভিযোগ ব্যবসায়ীদের? কী বলছেন তাঁরা?

বাসিন্দারা আশা করছেন, এই পদক্ষেপে জল জমে রাস্তাঘাট ও পাড়ায় স্বাভাবিক চলাচলে আর সমস্যায় পড়তে হবে না। তবে কাজ কতটা কার্যকর হয়, তা সময়ই বলবে।